**Vzpostavljanje možnosti za vključevanje vseh mladih v razdeljeno, povezano in vključujočo Evropo.**

Kulturne, etnične in geografske razlike, ki definirajo življenje in Evropo se spreminjajo in nadomeščajo z novimi realnostmi, priložnostmi in izzivi za mlade.

Družba se srečuje z vse večjo ekonomsko krizo, mladi z naraščajočo brezposelnostjo in vse večjo marginalizacijo. Mladi posledično težko razvijejo svoje potenciale s katerimi bi bolj kvalitetno prispevali v družbi. Eden izmed ključnih izzivov EU je omogočiti mladim, da bodo zmožni svoje znanje, veščine in potenciale vnovčiti in pozitivno prispevati v družbi ter postati aktivni in odgovorni državljani v vključujoči, demokratični Evropi. Aktivno vključevanje mladih v družbo postaja vse večji izziv in ključno je, da se mladim, še posebej ranljivejšim skupinam, omogoči večje in lažje vključevanje v vse sfere družbe- na trg delovne sile, v socialne interakcije in v odločanje. Za to pa je potrebno, da razvijejo kompetence, ki jim bodo omogočile aktivno vključevanje v družbo in odločanje.

**Izzivi za vključujočo Evropo**

*Mlade se pogosto dojema zelo negativno, namesto, da bi se izpostavljalo njihove pozitivne doprinose k družbi. Mlade se tretira kot izziv in ne kot priložnost. Pritisk družbe in strmenje k tekmovalnosti (dobra zaposlitev, dober videz ipd. ) lahko privede do tega, da mladi ne realizirajo v celoti svojih potencialov, kar lahko pri mladih povzroči različne vrste težav. Mladi bi morali imeti prostor in možnost, da uresničijo osebne, socialne in državljanske kompetence, s katerimi se bodo lahko soočali z družbenimi spremembami.*

1. Kaj bi bilo potrebno spremeniti v družbi, da bi se mladi lahko prilagodili spremembam in realizirali svoje potenciale?

2. Kaj bi jim nudilo bolj varno okolje za razvoj svojih potencialov?

3. Kako zagotoviti okolje, ki bo tudi marginaliziranim mladim omogočilo varno okolje za razvoj kompetenc in uresničitev potencialov?

4. Kakšno vlogo imajo pri tem izobraževalne institucije in mediji?

5. Kakšno vlogo imajo pri tem mladinske organizacije, organizacije za mlade in razna društva v katera so vključeni mladi?

**Izzivi za raznoliko Evropo**

*Med mladimi iz različnih kultur je premalo interakcije in mladi premalo poznajo različna kulturna in etnična ozadja. Strah pred neznanim in drugačnim lahko vodi do razlik v družbi, vzpon ekstremizma, stigmatizacije, predsodkov ipd.*

1. Kaj bi pripomoglo k večji povezanosti in večjemu zaupanju med mladimi, ki prihajajo iz različnih družbenih, ekonomskih, religioznih, kulturnih okolij?

Kaj bi morali spremeniti, da bi se izognili stigmatizaciji ranljivejših skupin in jim omogočili enake možnosti v družbi?

3. Kaj meniš, da daje mladi osebi občutek pripadnosti določeni skupnosti v družbi v Evropi?

**Izzivi za povezano Evropo**

*Kadar se mladi v družbi ne počuti sprejeto, razumljeno in spoštovano, izgubijo občutek pripadnosti. Pogosto se tudi ne poistovetijo s prevladujočimi kulturnimi vrednotami in ekonomskimi ter socialnimi strukturami in posledično postanejo ranljivejši za vpliv, da ne sodijo v družbo v kateri živijo.*

1. S katerimi veščinami in kompetencami bi morali mlade opremiti, da bi se soočali z različnimi izzivi v družbi?

2. Kako bi k večji povezanosti različnih kultur pripomogli mediji in večja informiranost mladih?